O, Ceresc și Bun Părinte CHi - 273 


O, Ceresc şi Bun Părinte, 
dulce Dumnezeul meu, 
văd că piere-n lume totul, 
numai Tu-mi rămâi mereu. 
Sufletul meu Te doreşte, 
Tu eşti viaţa pentru mine, 
şi-aştept toată mântuirea, 
Doamne numai de la Tine! 


O, Ceresc și Bun Părinte CHi - 273 
Cum pe-o floare vestejită, 
roua o învie iar, 
harul Tău mi-alină-n suflet, 
râni ce-au sângerat amar! 
Mai uşoară-mi simt povara, 
când m-aplec la rugăciune, 
şi când tot ce mă apasă, 
Ţie Doamne, pot a-Ţi 
spune! 


O, Ceresc și Bun Părinte CHi - 273 
Orice bucurii in viaţă, 
numai de la Tine-mi vin, 
de aceea pentru toate, 
Ţie-Ţi mulţumesc deplin! 
Lacrimile mulţumirii, 
strălucind pe-a mea 
privire, 
sunt a marelui Tau Nume, 
slavă şi marturisire! 

Eu aşa de slab sunt Doamne, 
aripile-mi obosesc, 
totuşi să mă 'nalţ spre Tine, 
din tot sufletul doresc! 

O, Ceresc şi Bun Părinte, 
fii nedesparţit de mine, 
vreau cât mai trăiesc viaţa, 
s-o trâiesc doar pentru Tine! 


